
       P R I M A R

MUNICIPIUL TIMISOARA                                   
           Dr. Ing. GHEORGHE CIUHANDU

CONSILIUL LOCAL

U42005-001565/14.07.2005
REFERAT

pentru avizarea  Planului Urbanistic de Detaliu
„Construire două hale – producţie şi depozitare”, Zona Freidorf, Timişoara

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;
Având în vedere documentaţia înregistrată cu nr. U42005-00156513.07.2005, prin care se solicită avizarea din punct de vedere urbanistic a Planului Urbanistic de Detaliu – „Construire două hale – producţie şi depozitare”, Zona Freidorf, Timişoara;
Având în vedere cerinţele Certificatului de Urbanism nr. 1310 din 22.03.2005;


Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu - „Construire două hale – producţie şi depozitare”, Zona Freidorf, Timişoara; 
Documentaţia este iniţiată de proprietarii terenului S.C. TOP SIDE CONSTRUCTION S.A. şi elaborată de S.C. CONSTRUCTIM S.R.L., Timişoara proiect nr. 36/2005.
Zona studiată se află în intravilanul municipiului Timişoara, în zona Freidorf. Conform Planului Urbanistic General Timişoara, destinaţia terenului nu este clar definită, fiind parţial situată în zona de protecţie LEA, respectiv în zonă mixtă de unităţi industriale, depozitare şi servicii, cu interdicţie de construire până la elaborare PUZ sau PUD. 
Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.
Terenul studiat în cadrul Planului Urbanistic de Detaliu – „Construire două hale – producţie şi depozitare” – Zona Freidorf, Timişoara este înscris în CF - nedefinitivă nr. 4943, nr. topo A 1366/1/4/a, în suprafaţă de 7290mp şi A 1366/1/4/b, în suprafaţă de 7710mp,  proprietatea firmei S.C. TOP SIDE CONSTRUCTION S.A. Timişoara.
Prin documentaţia prezentată se propune lotizarea terenului în două parcele şi realizarea a două hale de producţie şi depozitare. Se propune şi sistematizarea incintelor, având în vedere funcţiunile ce urmează a se realiza, deservirea funcţiunilor cu drumuri de acces, stabilirea regulilor de construire pe aceste terenuri şi amenajarea de locuri de parcare conform legislaţiei în vigoare. 
Deoarece drumul din partea de nord propus prin Planul Urbanistic General nu este încă funcţional, accesul la parcela din spate se va realiza temporar printr-un drum de incintă cu lăţimea de 5m, conform planului de dezmembrare anexat la documentaţie. În zonele adiacente s-au dezvoltat funcţiuni preponderent de servicii, depozitare şi industriale.
Circulaţia ce urmează a se dezvolta în zonă, conform PUG, va fi rezolvată prin mărirea capacităţii drumului existent de la 2 benzi la 4 benzi, respectiv un prospect de 26 m pentru strada Ovidiu Cortuş şi 14 m pentru drumul secundar propus în zonă prin PUG. Extinderea străzii Ovidiu Cortuş la 4 benzi, se va face pe terenul pe care sunt amplasate conductele termice deţinute de fosta societate Termoelectrica, după dezafectarea acestora.
Suprafeţele de teren destinate extinderilor de drumuri prevăzute pe terenul beneficiarului vor trece în domeniul public, conform declaraţiei nr. 778/12.07.2005 date de către acesta.
Procentul de ocupare al terenului va fi de maxim 80% iar coeficientul maxim de utilizare a terenului de 1. Regimul de înălţime maxim propus este de P+1E.
Se va asigura necesarul de minim 20% spaţiu verde, conform RGU şi RLU.
La realizarea costrucţiilor se vor respecta condiţiile impuse de avizatori. Se va realiza branşarea la reţeaua de alimentare cu apă şi la reţeaua de canalizare în momentul când acesta se va extinde în zonă.
Se menţine interdicţia de construire în zona de protecţie a liniilor electrice ce traversează parcela, impusă prin Avizului SC Electria Banat SA nr. 6154/04.05.2005.
Documentaţia de urbanism este însoţită de următoarele avize şi acorduri:

Aviz Unic – nr. 552/2005;
Aviz Comisia de Circulaţie – nr.TH2005-001549/2005
Aviz Grupul de Pompieri Banat – nr. 825200/2005
Aviz Sanitar – nr. 161/M/2005

Aviz de Principiu – nr.426/2005

Aviz Inspectoratul Judeţean de Protecţie Civilă – nr. 635/2005

Planul Urbanistic de Detaliu - „Construire două hale – producţie şi depozitare”, Zona Freidorf, Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 

